Menstrualno siromaštvo
<s>Menstrualno siromaštvo je otežan ili onemogućen pristup menstrualnim potrepštinama poput jednokratnih ili višekratnih higijenskih uložaka, menstrualnih čašica i tampona, lijekova za ublažavanje bolova i donjeg rublja, te ekonomska ranjivost uslijed financijskog opterećenja koje predstavlja kupovina menstrualnih potrepština.</s>

<s>Osim otežanog pristupa proizvodima za higijenu i lijekovima za ublažavanje bolova, menstrualno siromaštvo obuhvaća i nedostatak pristupa osnovnim higijenskim uvjetima poput prostora koji osigurava privatnost za održavanje menstrualne higijene te pristup toploj tekućoj vodi i sapunu kao i stigmu i sram koji se vežu za menstruaciju.</s>

<s>Menstrualno siromaštvo ne pogađa samo osobe u zemljama u razvoju, već i osobe u bogatim i industrijski razvijenim zemljama.</s><s>Ove poteškoće mogu imati direktan utjecaj na život žena, djevojčica i transrodnih i rodno nebinarnih osoba koje menstruiraju, a prisiljene su izostati iz škole ili posla radi nemogućnosti pristupa menstrualnim potrepštinama i higijenskim uvjetima.</s>

<s>Menstrualno siromaštvo u Hrvatskoj
Tijekom 2020. godine Udruga za ljudska prava i građansku participaciju PaRiter provela je istraživanje na 6000 osoba o menstrualnom siromaštvu: upotrebi, potrošnji i dostupnosti menstrualnih potrepština, uvjetima održavanja menstrualne higijene i sramu koji se vezuje uz menstruaciju.</s><s>Gotovo 12 posto ispitanica navelo je da im se događa da nemaju dovoljno menstrualnih potrepština kako bi ih mogle promijeniti kad požele.</s><s>Isti ih je broj naveo da sebi ne mogu priuštiti menstrualne potrepštine.</s>

<s>U veljači 2021. godine dio oporbenih saborskih zastupnica prikupio je potpise za dopunu Zakona o porezu na dodanu vrijednost u kojoj predlažu da se PDV za higijenske uloške i tampone, tzv. ženski porez, smanji s 25 na 5 posto.</s><s>Taj prijedlog Vlada Republike Hrvatske je odbila.</s>

<s>Izvori</s>

<s>Ženska prava
Socijalni problemi
Higijena</s>

